DA-leier gekap oor twiet | Maroela Media
'n Skermskoot van Maimane se twiet.
Maimane het 'n foto getwiet van drie mans wat klippe in hul hande vashou, om 'n hoek staan en kyk en lyk of hulle gereed maak om iemand met die klippe aan te val. "Waiting for the two #coffincase people who act in despicable manner against the South Africa we ought to build. Racism must be destroyed," het Maimane geskryf.
Maimane het dit getwiet kort nadat Willem Oosthuizen (28) en Theo Martins Jackson (29) in die Middelburg-landdroshof verskyn het nadat hulle na bewering 'n man in 'n doodskis ingedwing het.
Maimane is deur talle gebruikers gekritiseer terwyl ander gemeen het dit is net 'n grap. Mabine Seabe, Maimane se woordvoerder, het aan Maroela Media gesê dit is "verstommend" dat Maimane se twiet as "nuus" beskou kan word.
"Die twiet is regtig nie 'n kwessie binne die groter prentjie nie. Die Grondwet word ondermyn, die president lieg en steel, 8,9 miljoen Suid-Afrikaners is werkloos en die DA werk om korrupsie en rassisme te beveg en dienste te lewer in plekke waar ons regeer. Die DA sal voortgaan om te veg teen rassisme en alle vorme van dwepery."
Op 'n vraag aan Seabe of Maimane se twiet nie as aanhitsing beskou kan word nie, het hy gesê die DA is 'n party van die oppergesag van die reg. "Ons sal nooit geweld aanhits of goedkeur nie."
Dit bring die prentjie wat in die land aan gaan, in perspektief.
Dit lyk vir my so al of hy geweld aanhits.
Sy twiet is onaanvaarbaar veral in die lig gesien van al die geweld op blankes hoekom twiet hy nie daaroor nie. Sy twiet kom oor of hy die geweld goedkeer en kan nie as iets onbenullig uitgemaak word nie. Persone in sy posisie moetdink voor hulle twiet en moenie op die ingewing van die oomblik reageer nie. Ons land is alreeds n tydbom wat se lont aangesteek is almal het net genoeg gehad.
'n Beeld spreek 'n duisend woorde, maar so kom die ware "kleure" nou te voorskyn.Was maar net ' n kwessie van tyd.